Vlugte en Reisdokumente - Seil-Safari MSC Landbouboot
Vlugte & Reisdokumente
Kajuitinligting & Kostes
Vlugte en Reisdokumente
DIE MSC MUSICA VERTREK MAANDAG 1 APRIL 2019, VANAF DURBAN HAWE
Inklok en opklim by hawe vanaf 9:00 vm tot 12:30 nm.
Vlugte op 1 April 2019 moet nie later as 09:30 vm in Durban arriveer nie.
Terugvlugte op 5 April 2019, moet nie voor 11:30 vm vertrek nie.
Vlugbesprekings deur Reisagent
ClubTravel kan die hele proses vir jou hanteer. Voorkeur tariewe vir Seil-Safari passasiers.
Kontak Genine de Witt, of selekteer die "Hulp met vlugbespreking" opsie tydens bespreking.
Tel: +27 83 635-7011 of genined@clubtravel.co.za
Kulula Vlugte na King Shaka Lughawe
Bespreking deur Kulula
Beste moontlike tarriewe, geen besprekingsfooi en net 'n diensfooi indien kansellasie. Kontak: vip@kulula.com of 011 285 3050, gebruik 'Seil-Safari' as verwysing. Termes en voorwaardes.
Vervoer: King Shaka Lughawe na Durban hawe (retoer)
'n Spesiale busdiens is beskikbaar vir gaste.
Koste R290pp retoer. (Eenrigting teen R145pp beskikbaar).
Merk op die besprekingsvorm tydens bespreking. Vertrektye sal nader aan die tyd deurgegee word.
Reisinligting en dokumente
Die volgende word benodig met die bootreis:
Geldige paspoort vir elke passasier
Hierdie is 'n internasionale reis, en elke passasier benodig 'n geldige paspoort, kinders ingesluit, al klim jy nie af in Mosambiek nie.
Die paspoort moet ook vir nog ses maande geldig wees vanaf vertrekdatum en met ten minste drie (3) oop bladsye vir doeane stempels.
SA Burgers met dubbele burgerskap moet hul Suid-Afrikaanse paspoorte gebruik om Suid-Afrika te verlaat of binne te kom. Diplomatieke paspoorte word nie vir persoonlike / vakansie reise aanvaar nie.
Geen visum word vir SA burgers benodig nie. Nie-SA burgers kan 'n visum aan boord die skip kry teen +/- $25.
Seil-Safari, besprekingsbevestigingsbrief / kaartjie met kajuitbesonderhede
Na die aanlyn bespreking voltooi is, en betaling ontvang is, sal die bevestigingsbrief gestuur word.
MSC kaartjie sal dan +/- 30 dae voor reis per e-pos gestuur word.
Druk die twee dokumente uit, en bring dit saam.
Nie-permanente burgers moet hul permanente adres in hul buitelandse paspoort aanteken.
Geboortesertifikaat vir elke kind
Reisigers jonger as 18jr benodig amptelike oorspronklike geboortesertifikaat (unabridged certificate). Insluitende 'n toestemmingsbrief van 'n ouer wat nie saam reis nie. Geen kinders sal toegelaat word sonder die bg. nie.
Nuwe reisbepalings t.o.v. reis met kinders
Hierdie dien as riglyn, besoek asb. die Binnelandse Sake webwerf vir nuutste inligting benodig.LEES MEER HIER: www.dha.gov.za/files/Brochures/Immigrationleaflet.pdf
Na aanleiding van die aankondiging wat deur die Ministerie van Binnelandse Sake ingestel is ten opsigte van wanneer daar met kinders van en na Suid-Afrika gereis word, is dit belangrik om op die volgende te let t.o.v. dokumentasie wat benodig word wanneer daar met kinders jonger as 18 jaar gereis word.
Bo-en-behalwe die nodige paspoorte wat vir alle passasiers benodig word, moet die volgende getoon word wanneer daar saam met kinders jonger as 18 gereis word.
Indien beide ouers saam met die kind wat jonger as 18 jaar oud is reis, moet 'n volledige geboortesertifikaat van die kind voorsien word waarin beide ouers se besonderhede aangetoon word
Indien slegs een ouer saam met die kind reis, moet daar, as 'n byvoegsel tot die volledige geboortesertifikaat, ook 'n toestemmingsbrief vanaf die ander ouer beskikbaar gestel word, in die vorm van 'n beëdigde verklaring of 'n toesig-ooreenkoms waarin toestemming verleen word om saam met die kind te reis
Indien een ouer saam met die kind reis, en die ander ouer oorlede is, moet die afgestorwe ouer se doodsertifikaat tesame met die volledige geboortesertifikaat beskikbaar wees.Voogde wat saam met 'n kind reis moet, as 'n byvoegsel tot die volledige geboortesertifikaat, ook 'n toestemmingsbrief vanaf die ouers beskikbaar stel waarin toestemming verleen word om saam met die kind te reis
Slegs oorspronklike volledige geboortesertifikate sal aanvaar word (geen afskrifte of gewaarmerkte afskrifte is aanvaarbaar nie)